Baroyê Amedî seba ke vera Qirkerdişê Zaxoyî yê dewleta tirke nêrazîbîyayîşê xo mojnabi hetê dormeyanê îqtîdarî ra amebi hedefkerdene. Hedefkerdişan ra dima Serdozgerîya Komare ya Amedî derheqê Baroyê Amedî de tehqîqatêk da destpêkerdene.
Baroyê Amedî qirkerdişî ra dima hesabê xo yê medyaya dîjîtale ser o eşkerayîyêke dabî û ardbi ziwan ke ê do gerreyê hêrişî bikerê. Baroyê Amedî îfade kerdbi ke sey Roboskî wexto ke babete kurdî benê huqûqê merdiman yeno binapykerdene. Baroyî vatbi: ''Ma keyeyanê qurbanan û Kurdîstanî ra serweşîye wazenê. Seba tesbîtkerdiş û muhakemekerdişê nê hêrişî ma prosesê huqûqî nêzdî ra teqîb bikero.''
